Profesors Dr.phil.h.c. Ernests Felsbergs : dzīve un darbs - Latvijas Universitāte. Bibliotēka (Latvijas Universitāte, 2004)
Grāmata “Profesors Dr. phil. h. c. Ernests Felsbergs. Dzīve un darbs“ ir Latvijas Universitātes veltījums LU pirmajam rektoram Ernestam Felsbergam, LU 85. gadskārtā pieminot un atzīmējot Ernesta Felsberga nozīmi un ieguldījumu Latvijas Universitātes izveidošanā, LU Satversmes izstrādāšanā, antīkās kultūras un mākslas vēstures attīstībā. Izdevumā sniegts profesora dzīves, zinātniskā un sabiedriskā darba apskats Latvijas valsts, zinātnes un Latvijas Universitātes attīstības kopsakarībās, iekļautas profesora E. Felsberga runas Latvijas Augstskolas gada svētkos 1920. gada 28. septembrī un Latvijas Republikas Saeimā 1923. gada 23. februārī, kad tika apspriests LU Satversmes likumprojekts. Grāmatā ievietotas arī Ernesta Felsberga meitas Lūcijas Bērziņas-Felsbergas atmiņas, Felsbergu dzimtas ciltskoks, fotoattēli no Felsbergu dzimtas un Annas Rātas krājumiem, Igaunijas vēstures arhīviem un dažādiem izdevumiem. Bibliogrāfiskajā rādītājā apkopoti profesora Ernesta Felsberga publicēto darbu bibliogrāfiskie apraksti no 1905. līdz 1969. gadam.
Keywords: Ernests Felsbergs; Bibliogrāfija; Mākslas vēsture; LU rektors